**0**

**Tárgy: Cegléd Város Önkormányzata részére**

**hozzájárulás rendeletalkotáshoz**

**ELŐTERJESZTÉS**

**Csemő Község Képviselő-testületének**

**2018. február 20-án tartandó ülésére**

**Tisztelt Képviselő-testület!**

Cegléd Város Önkormányzatának a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelete (a továbbiakban: kistérségi rendelet) 2014. október 1-jén lépett hatályba. Ezen önkormányzati rendelet megalkotásához a társulás valamennyi társult önkormányzatának képviselő-testülete hozzájárulását írta/írja elő a jogalkotásról szóló 2010. évi CXXX. törvény 5. §. (1a) bekezdése.

A Pest Megyei Kormányhivatal PEC/SZOC/2148-1/2017. számú végzésében felhívta Cegléd Város Önkormányzatát – két hónapos határidő megjelölésével – a fenti rendelet módosítására.

A kistérségi rendelet áttekintése során megállapítást nyert, hogy a hiányosság pótlása érdekében egyrészről szükséges módosítani a szociális ellátások tekintetében hozott, jelenleg is hatályos 11/2014. (IV. 30.) önkormányzati rendeletet, másrészről a gyermekjóléti ellátások területén is szükséges a társulás székhelyönkormányzatának a társult települések hozzájárulásával rendeletet alkotnia.

A társulási tanács 4/2018. (I. 31.) és 5/2018. (I. 31.) határozatával kezdeményezte a társult önkormányzatok képviselő-testületeinél a kistérségi rendelet módosítását, továbbá a gyermekjóléti ellátások tekintetében a rendelet alkotását.

A szociális igazgatásról és szociális ellátásokról szóló 1993. évi III. törvény 92. §. (1) bekezdésének b.) pontjára, a gyermekek védelméről és a gyámügyi igazgatásról szóló 1997. évi XXXI. törvény 29. §. (3) bekezdésére és a jogalkotásról szóló 2010. évi CXXX. törvény 5. §. (1a) bekezdésére és a társulási megállapodás 49. pontjára figyelemmel – szükséges a Képviselő-testület hozzájárulása Cegléd Város Önkormányzatának rendeletalkotásához.

A rendelet-tervezetekhez kapcsolódó előterjesztések megtalálhatók a [www.ctkt.hu](http://www.ctkt.hu) weboldalon a közérdekű adatok között a 2018. január 31-i előterjesztésekben.

Ha valamennyi társult önkormányzat elfogadásra javasolja a székhely önkormányzatnak a rendelet-tervezeteket, akkor kerülhet sor a székhelyönkormányzat képviselő-testülete általi döntésre.

A fentiek alapján kérem a Tisztelt Képviselő-testületet az alábbi határozati javaslatok elfogadására:

**……/2018. (02. 20.) határozat**

Csemő Község Önkormányzatának Képviselő-testülete

hozzájárulását adja a jogalkotásról szóló 2010. évi CXXX.

törvény 5. §. (10) bekezdésére figyelemmel Cegléd Város

Önkormányzatának a Ceglédi Többcélú Kistérségi Társulás

által biztosított személyes gondoskodást nyújtó ellátásokról,

azok igénybevételéről, valamint az ellátások térítési díjainak

megállapításáról szóló 11/2014. (IV. 30.) önkormányzati ren-

deletének a jelen határozat mellékletét képező rendelet-

tervezet szerinti módosításához.

Felkéri a jegyzőt, hogy a döntésről értesítse Cegléd Város

Önkormányzatát.

Határidő: azonnal.

Felelős: jegyző.

**…../2018. (02. 20.) határozat**

Csemő Község Önkormányzatának Képviselő-testülete

hozzájárulását adja a jogalkotásról a Ceglédi Többcélú

Kistérségi Társulás által biztosított személyes gondosko-

dást nyújtó gyermekjóléti ellátásokról, azok igénybevéte-

léről, valamint az ellátások tértítési díjainak megállapítá-

sáról szóló önkormányzati rendeletének a jelen

határozat mellékletét képező rendelet-tervezet

szerinti megalkotásához.

Felkéri a jegyzőt, hogy a döntésről értesítse

Cegléd Város Önkormányzatát.

Határidő: azonnal.

Felelős: polgármester.

Csemő, 2018. február 13.

Dr. Lakos Roland

polgármester